
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 196 


22 Φεβρουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση κυκλοφορίας ηλεκτρονικού ταξιμέτρου τύ¬ 


που δίΚ ΘΡΕ22/10ϋ. 1 

Συγκρότηση ομάδας για την προσαρμογή των λει¬ 
τουργιών της Γενικής Γραμματείας Κοιν. Ασφαλί¬ 
σεων και των εποπτευόμενων από αυτήν Φορέων 

στις απαιτήσεις του «ΕΥΡΩ». 2 

Μετάταξη των υπαλλήλων του Υπουργείου Υγείας και 
Πρόνοιαςπου υπηρετούσανκατάτην20.10.98 (ημ. 
δημοσίευσης του Ν. 2646/98) στιςΔ/νσεις Επιθεώ¬ 
ρησης του Υπουργείου. 3 

Ορισμός ανώτατου ορίου των επιτρεπομένων ημερών 
εκτός έδρας των υπαλλήλων που υπηρετούν στη 

Ν.Α. Αιτωλ/νίας. 4 

Σύσταση Νομικού Προσώπου, στο Δήμο Κατερίνης Ν. 
Πιερίας με την επωνυμία «Πολιτιστικός Οργανι¬ 
σμός Δήμου Κατερίνης». 5 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Ν. Μουδανιών. 6 


ΑΠΟΦΑΣΕΙ Σ 

Αριθ. Φ2-78 (1) 

Έγκριση κυκλοφορίας ηλεκτρονικού ταξιμέτρου τύπου 
δίΚ ΟΒΕ22/1_Οϋ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988). 

3. Τιςδιατάξειςτου Π.Δ. 524/78 «ΠερίΚωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς Συ- 
στήματος Μέτρων και Σταθμών». 

4. Την Απόφαση Β3-54/13.5.1996 σχετικά με εξουσιοδό¬ 
τηση για υπογραφή εγγράφων με εντολή Υφυπουργού. 


5. Την Απόφαση Φ2-429/2.4.1999 «Απαιτήσεις για έγκρι¬ 
ση ηλεκτρονιικών ταξιμέτρων που κυκλοφορούν στην Ελ¬ 
λάδα» (ΦΕΚ 495/τ.Β'/29.4.1999). 

6. Την από 17.12.99 αίτηση της κατασκευάστριας Εται¬ 
ρείας Π.ΘΕΟΔΟΣΙΟΥ Ε.Π.Ε. Λ. Αθηνών 115 Αθήνα, καθώς 
και τον από 20.1.2000 σχετικό τεχνικό φάκελλο. 

7. Την από 21.1.2000 έκθεση των Αθ. Δέση και Εδ. Σα- 
σαρώλη, αποφασίζουμε: 

1. Εγκρίνουμε την κυκλοφορία στην Ελλάδα των ταξιμέ- 
τρωντύπου δίΙ<ΟΗΕ22/Ι.ΟΟπου κατασκευάζει η Εταιρεία 
Π.ΘΕΟΔΟΣΙΟΥ Ε.Π.Ε. Λ. Αθηνών 115,10443 Αθήνα. 

Η έγκριση αυτή θα ισχύει μέχρι την 25.1.2010. 

2. Για την εξακρίβωση της ταυτότητας των ταξιμέτρων 
αυτών στους ελέγχους που γίνονται από τα αρμόδια όρ¬ 
γανα, πρέπει να αναγράφονται επ’ αυτών κατά τρόπο ευ¬ 
κρινή, ευανάγωστο και ανεξίτηλο και σε σημείο που να 
διακρίνονται καλά, οι εξής ενδείξεις: 

α) Ο Οίκος κατασκευής, 

β) Ο τύπος του ταξιμέτρου, 

γ) Ο αριθμός σειράς και το έτος κατασκευής, 

δ) Η σταθερά Κ του ταξιμέτρου, 

ε) Ο αριθμός εγκρίσεως κυκλοφορίας στην Ελλάδα, 

ήτοι: Φ2-78/26.1.2000 Υπουργείου Ανάπτυξης. 

3. Το ταξίμετρο πρέπει να σφραγίζεται σε όλα τα σημεία 
που προβλέπεται στις σελίδες 10 και 11 του Τεχνικού Φα- 
κέλλου 

4. Το ταξίμετρο θα κατασκευάζεται κατά τρόπο πανο¬ 
μοιότυπο (και ως προς το σκληρό μέρος και ως προς το 
λογισμικό) με αυτόν που περιγράφεται στον Τεχνικό Φά¬ 
κελλο και με αυτόν που είναι κατασκευασμένο το αντι¬ 
προσωπευτικό δείγμα που διατηρεί η Υπηρεσία μας. 
Οποιαδήποτε πιθανή μελλοντική τροποποίηση του ταξι¬ 
μέτρου (στο σκληρό μέρος ή/και στο λογισμικό), θα πρέ¬ 
πει να τεθεί με ευθύνη του κατασκευαστή, υπ’ όψη της 
Υπηρεσίας προς έγκριση, πριν εφαρμοστεί στην παραγω¬ 
γή του ταξιμέτρου. 

5. Το ταξίμετρο θα διατίθεται στην αγορά με απενεργο- 
ποιημένες όλες τις δυνατότητες που αντίκεινται στην κεί¬ 
μενη νομοθεσία ή στο ισχύ ον τιμολόγιο. 

6. Εάν κατά τη διάρκεια της λειτουργίας του αποδειχθεί 
ότι το ταξίμετρο παρουσιάζει κατασκευαστικές ή λει¬ 
τουργικές ανωμαλίες, ο κατασκευαστής υποχρεούται να 
λάβει μέτρα για την αποκατάσταση αυτών αφού προη¬ 
γουμένως ενημερώσει την Υπηρεσία μας. 

7. Η έγκριση αυτή μπορεί να ανακληθεί με απόφαση 
μας, εφόσον διαπιστωθεί από την Αρμόδια Αρχή ότι δεν 
πληρούνται οι παράγραφοι 3,4,5 και 6 της παρούσης, κα¬ 
θώς και όλες οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

8. Η απόφαση αυτή ισχύει από την ημερομηνία δημοσί¬ 
ευσης της Εφημερίδας της Κυβερνήσεως. 

9. Η απόφαση αυτή να δημοσιευθεί στην Εφημερίδα της 
Κυβερνήσεως (Απόφαση Φ2-429/2.4.1999, άρθρο 6) και 
ισχύει από την ημερομηνία δημοσίευσής της. 

Αθήνα, 26 Ιανουάριου 2000 

Με εντολή Υπουργού 

Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 

-♦- 

Αριθ. Γδ/οικ. 128 (2) 

Συγκρότηση ομάδας για την προσαρμογή των λειτουρ¬ 
γιών της Γενικής Γραμματείας Κοιν. Ασφαλίσεων και 
των εποπτευομένων από αυτήν Φορέων στις απαιτή¬ 
σεις του «ΕΥΡΩ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 8 του Ν. 2042/92 (75/Α) «Αύξηση των συ¬ 
ντάξεων και άλλες ασφαλιστικές διατάξεις». 

2. Το άρθρο 38 του Ν. 2676 99 (1/Α) «Οργανωτική και λει¬ 
τουργική αναδιάρθρωση των φορέων κοινωνικής ασφάλι¬ 
σης και άλλες διατάξεις». 

3. Τις διατάξεις του Π. Δ/τος 377/25.9.96 (244 Α) «Διορι¬ 
σμός Υπουργών, αναπληρωτή Υπουργού και Υφυπουρ¬ 
γών». 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού αλλά στον προϋπολογισμό Βελτίωσης Κοινωνι¬ 
κής Ασφάλισης (Λ.Β.Κ.Α) της Γ.Γ.Κ.Α., αποφασίζουμε: 

Συγκροτούμε ομάδα για την προσαρμογή των λειτουρ¬ 
γιών της Γ.Γ.Κ.Α. και των εποπτευομένων από αυτήν Φο¬ 
ρέων στις απαιτήσεις του «ΕΥΡΩ» η οποία θα αποτελείται 
από τους: 

1. Παναγιώτη Αλατσατιανό, Γ ενικό Δ/ντή της Γ.Γ.Κ.Α. ως 
Πρόεδρο. 

2. Μιχαήλ Νικήτα, ως τακτικό μέλος και ως Αναπληρωτή 
Πρόεδρο. 

3. Φιλιώ Σαγκριώτου, Δ/ντρια της Δ/νσης Μηχανογρα¬ 
φικών εφαρμογών της Γ.Γ.Κ.Α. ως τακτικό μέλος. 

4. Καλομοίρα Κατσομίτη, Δ/ντρια της Δ/νσης Διοίκησης 
της Γ.Γ.Κ.Α. ως τακτικό μέλος. 

5. Αικατερίνη Γραμματικό, Δ/ντρια της Δ/νσης Εκπαί¬ 
δευσης της Γ.Γ.Κ.Α. ως τακτικό μέλος. 

6. Ανθούλα Βλαβιανού, Δ/ντρια της Δ/νσης Πληροφορι¬ 
κής του Ι.Κ.Αωςτακτικό μέλος. 

7. Ιωάννη Κόκκινο, Δ/ντη του ΚΗΥΚΗ ως τακτικό μέλος. 

8. Σταμάτη Ρετινιώτη, υπάλληλο του ΤΕΒΕ αποσπασμέ¬ 
νο στη Γ.Γ.Κ.Α. ως τακτικό μέλος. 

9. Αναστάσιο Κλάρα, υπάλληλο του ΚΗΥΚΗ ως τακτικό 
μέλος. 

10. Καλλιόπη Πούλιου, υπάλληλο του Ο.Γ.Α. ως τακτικό 
μέλος. 

11. Βασίλειο Παυλόπουλο, Προϊστάμενο του Τμήματος 
Οικονομικής Διοίκησης της Γ.Γ.Κ.Α. ως τακτικό μέλος. 


12. Κων/νο Καλαμίδα, υπάλληλο της Γ.Γ.Κ.Α. ως τακτικό 
μέλος. 

Γραμματείς της ομάδας ορίζονται οι Ζερβουδάκη Ελέ¬ 
νη και Μαργώνη Μαρία, υπάλληλοι της Γ.Γ.Κ.Α. 

Έργο της ομάδας θα είναι: 

Η μέριμνα και η παροχή κατευθύνσεων προσαρμογής 
των λειτουργιών της Γ. Γ. Κ.Α. και των εποπτευομένων από 
αυτήν Φορέων στις απαιτήσεις του «ΕΥΡΩ» με ιδιαίτερη 
έμφαση στην προσαρμογή των πληροφοριακών συστη¬ 
μάτων των ως άνω φορέων και ειδικότερα: 

• Η καταγραφή των συστημάτων που άμεσα ή έμμεσα 
σχετίζονται με οικονομικά - νομισματικά μεγέθη. 

• Η εντόπιση των μισθολογικών προσεγγίσεων που θα 
ακολουθηθούν σε οικονομικό και τεχνικό επίπεδο για την 
προσαρμογή συστημάτων μηχανογραφικών και άλλων 
συναφών εφαρμογών. 

• Ο καθορισμός τοον εργαλείων (μέσων) που θα υπο¬ 
στηρίξουν την προσαρμογή των συστημάτων. 

• Ο προσδιορισμός των ποσοτικών και ποιοτικών μεγε- 
θώντου όγκου του έργου προσαρμογήςτων συστημάτων. 

• Η μεταφορά του όλου ως άνω πνεύματος στους επο¬ 
πτευόμενους από την Γ.Γ.Κ.Α. Φορείς Κοινωνικής Ασφά¬ 
λισης και η συνεργασία με αντίστοιχες ειδικές ομάδες 
δράσης ή εκπροσώπους των φορέων για την υλοποίηση 
του όλου έργου. 

Η απόφαση αυτή ισχύει μέχρι 30.6.2001. 

Η αμοιβή του Προέδρου και τον μελών της ομάδας θα 
καθοριστεί με κοινή απόφαση των Υπουργών Οικονομι¬ 
κών και Εργασίας και Κοιν. Ασφαλίσεων και η σχετική δα¬ 
πάνη θα βαρύνει τον Λ.Β.Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2000 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. Δία/οικ. 20306(τρίς) (3) 

Μετάταξη των υπαλλήλων του Υπουργείου Υγείας και 
Πρόνοιας που υπηρετούσαν κατά την 20.10.98 (ημ. 
δημοσίευσης του Ν. 2646/98) στιςΔ/νσεις Επιθεώρη¬ 
σης του Υπουργείου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2469/97 (ΦΕΚ 38/14.3.97 τ.Α'). 

2. Τις διατάξεις του Ν. 2646/98 (ΦΕΚ 236/20.10.98 τ.Α'). 

3. Τις διατάξεις του Π. Δ/τος 138/92 (ΦΕΚ 68/22.4.92 
τ.Α'). 

4. Τις διατάξεις του Π.Δ/τος 194/88 (ΦΕΚ 84/6.5.88 τ.Α'), 
αποφασίζουμε: 

Υπάλληλοι του Υπουργείου Υγείας και Πρόνοιας που 
υπηρετούν στις Διευθύνσεις Επιθεώρησηςτου Υπουργεί¬ 
ου μπορούν, μετά από αίτησή τους που υποβάλλεται 
εντός μηνός απάτην έναρξη ισχύοςτου Ν. 2646/98 και με¬ 
τά από απόφαση του Β' Πρωτοβάθμιου Υπηρεσιακού 
Συμβουλίου, να μεταταγούν σε συνιστώμενες θέσεις στο 
κλάδο ΠΕ Επιθεωρητών αντίστοιχης ειδικότητας. 

Η μετάταξη γίνεται με μεταφορά της θέσης του κλάδου 
από τον οποίο προέρχεται ο υπάλληλος και προστίθεται 
στον οργανισμό του Υπουργείου στον κλάδο και στην ει¬ 
δικότητα που μετατάσσονται. 

Μετά την με οποιοδήποτε τρόπο αποχώρηση του υπαλ¬ 
λήλου οι θέσεις επαναφέρονται στον αρχικό κλάδο και ει¬ 
δικότητα απ’ όπου είχαν μεταταγεί οι αποχωρούντες 
υπάλληλοι. 

Από τις διατάξεις αυτής της απόφασης δεν προκαλείται 
νέα δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2000 

Ο ΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. 7814 (4) 

Ορισμός ανωτάτου ορίου των επιτρεπομένων ημερών 
εκτός έδρας των υπαλλήλων που υπηρετούν στη Ν.Α. 
Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις του Ν. 2685/99. 

3. Τις διατάξεις του Ν. 2738/99. 

4. Την 12504/7.4.99 ΚΧΑτων Υφυπουργών Εσωτερικών, 
Δημ. Δ/σης και Αποκέντρωσης και Οικονομικών, σχετικά 
με ανώτατο όριο επιτρεπομένων ημερών εκτός έδρας 
υπαλλήλων που υπηρετούν στις Νομαρχιακές Αυτ/σεις. 

5. Την ανάγκη μετακίνησης εκτός έδρας των υπαλλή¬ 
λων των Νομαρχιακών Αυτ/σεων Νομών αρμοδιότητας 
Π.Δ.Ε. για την εφαρμογή των προγραμμάτων τους, απο¬ 
φασίζουμε: 

Επιτρέπεται ετήσιος συμψηφισμός μέχρι 22 ημέρες κα¬ 
τά μήνα των επιτρεπομένων ημερών εκτός έδρας των 
υπαλλήλων που υπηρετούν στη Δ/νση Ορυκτού πλούτου 
και Βιομηχανίας Νομαρχ. Αυτ/σης Ν. Αιτωλ/νίας, λόγω 
των περιόδων αιχμής στην εργασία των παραπάνω. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πάτρα, 31 Δεκεμβρίου 1999 

Με εντολή Γενικού Γραμματέα 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 534 (5) 

Σύσταση Νομικού Προσώπου, στο Δήμο Κατερίνης Ν. 
Πιερίας με την επωνυμία «Πολιτιστικός Οργανισμός 
Δήμου Κατερίνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις α) του άρθρ. 203 του Π. Δ/τος 410/95 
(ΔΚΚ), β) το Ν 2503/97 «Διοίκηση, Οργάνωση, Στελέχωση 
της Περιφέρειας .... και άλλες διατάξεις», γ) του άρθρου 
27του Ν 2081/92, προσθήκη άρθρου 29Α στον Ν. 1558/85. 


2. Την 526/1999 απόφαση του Δημοτικού Συμβουλίου 
που αφορά τη σύσταση ιδίου Νομικού Προσώπου με 
την επωνυμία «Πολιτιστικός Οργανισμός Δήμου Κατε¬ 
ρίνης». 

3. Την αριθ. 1308/13.1.1998 απόφαση του Γενικού 
Γ ραμματέα Περιφ. Κεντρ. Μακεδονίας περί «Μεταβίβαση 
του δικαιώματος υπογραφής: «Με Εντολή Γενικού Γραμ¬ 
ματέας Περιφέρειας» στον Προϊστάμενο Δ/νσης και 
στους Προϊσταμένους Τμημάτων της Δ/νσης Τοπικής 
Αυτ/σης & Δ/σης των Νομών», αποφασίζουμε: 

1. Συστήνουμε στον Δήμο Κατερίνης, Νομικό Πρόσωπο, 
με την επωνυμία «Πολιτιστικός Οργανισμός Δήμου Κατε¬ 
ρίνης» ως εξής: 

Άρθρο Ιο 

Σύσταση 

Συστήνεται στο Δήμο Κατερίνης οργανισμός με την 
επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΚΑΤΕ¬ 
ΡΙΝΗΣ» και αποτελεί Νομικό Πρόσωπο Δημοσίου Δικαίου 
του Δήμου Κατερίνης σύμφωνα με το Δημοτικό και Κοινο¬ 
τικό Κώδικα (ΠΔ 410/95). 

Το Νομικό αυτό πρόσωπο υπάγεται στην εποπτεία του 
Δήμου Κατερίνης και κατά τη λειτουργία του θα διέπεται 
από τις σχετικές με τα Δημοτικά Νομικά Πρόσωπα, διατά¬ 
ξεις του Δημοτικού - Κοινοτικού Κώδικα (ΠΔ 410/95), κα¬ 
θώς και τα Διατάγματα που θα ισχύουν κάθε φορά για 
τους ΟΤΑ. 

Άρθρο 2ο 
Σκοπός 

Σκοπός του Πολιτιστικού Οργανισμού Δήμου Κατερί¬ 
νης είναι η οργάνωση υποδομής για την παραγωγή πολι¬ 
τιστικού προϊόντος και ο συντονισμός και η προβολή του 
προϊόντος αυτού και γενικότερα των πολιτιστικών δρα¬ 
στηριοτήτων που λαμβάνουν χώρα στην περιοχή του Δή¬ 
μου Κατερίνης. 

Ειδικότερα η δραστηριότητα του Οργ. Πολιτισμού του 
Δήμου Κατερίνης περιλαμβάνει τους ακόλουθουςτομείς: 

α. Τομέας πολιτιστικής υποδομής: 

1. Δραστηριοποίηση του Οργανισμού προς την κατεύ¬ 
θυνση της δημιουργίας Πολιτιστικού Κέντρου του Δήμου 
Κατερίνης (σχεδιασμός, εξεύρεση χώρου, εκπόνηση με¬ 
λέτης, χρηματοδότηση κ.λ.π.). 

2. Καταγραφή υπάρχουσας κτιριακής υποδομής που 
αφορά (ή μπορεί να χρησιμοποιηθεί για την παραγωγή ή 
την προβολή ή τη συντήρηση του πολιτιστικού προϊόντος 
της Κατερίνης (βιβλιοθήκη, αρχοντικό Τσαλόπουλου, οί¬ 
κημα οδού Παρμενίωνος, Πνευματικό Κέντρο, Συνεδρια- 
κό Κέντρο Δήμου Κατερίνης κ.λ.π.). 

3. Συγκέντρωση - καταγραφή συντήρηση - φύλαξη - 
αξιοποίηση μουσειακού ή αρχειακού πολιτισμικού υλι¬ 
κού, που ανήκει ή μπορεί να περιέλθει στο Δήμο Κατερί¬ 
νης (πίνακες, έργα τέχνης κ.λ.π.) 

β. Τομέας πολιτιστικών δραστηριοτήτων γενικότερα: 

1. Καταγραφή και σύνταξη μητρώου πολιτιστικών φο¬ 
ρέων του Δήμου Κατερίνης με παρακολούθηση των δρα¬ 
στηριοτήτων τους για πρακτικούς λόγους (αξιοποίηση 
δυνατοτήτων, χρηματοδότηση κ.λ.π.). 

2. Συντονισμός δραστηριοτήτων των πολιτιστικών φο¬ 
ρέων του Δήμου Κατερίνης, εφόσον ζητηθεί. 

3. Συνεργασία με πολιτιστικούς φορείςτου Δήμου γιατην 
πραγματοποίηση από κοινού πολιτιστικών εκδηλώσεων. 

4. Αυτόνομη διοργάνωση πολιτιστικών εκδηλώσεων 
(συναυλίες, εκθέσεις, συνέδρια κ.λ.π.) σε χώρους του 
Δήμου Κατερίνης (Πνευματικό κέντρο, Συνεδριακό, γή¬ 
πεδο, πλατεία Ελευθερίας, πάρκο, πεζόδρομος κ.λ.π.). 

5. Δραστηριοποίηση ώστε να επιτευχθεί η όσο το δυνα¬ 
τόν μεγαλύτερη συμμετοχή των δημοτών στα πολιτιστικά 
δρώμενα του Δήμου (διαφήμιση, έντυπη ενημέρωση, δι¬ 
ευκολύνσεις, συνεντεύξεις, μέσα μαζικής ενημέρωσης 
κ.λ.π.). 

γ)Τομέας Τεχνών: 

1. Δημιουργία προϋποθέσεων ώστε να δοθούν διέξοδοι 
στην υπάρχουσα έκφραση της καλλιτεχνικής δημιουργίας. 

2. Απελευθέρωση της ερασιτεχνικής δημιουργίας και 
διάδοση της επαγγελματικής καλλιτεχνικής δημιουργίας. 

3. Παροχή ή συμμετοχή σε εκπαιδευτικά ή επιμορφωτι¬ 
κά προγράμματα που σχετίζονται με τον τομέα των τε¬ 
χνών. 

δ) Τομέας συνεργασίας με ανάλογους πολιτιστικούς 
οργανισμούς ή επιχειρήσεις άλλων Δήμων και με άλλους 
φορείς: 

1. Συνεργασία με αδελφοποιημένους Δήμους του εξω¬ 
τερικού για θέματα πολιτισμού (εκδηλώσεις, φιλοξενίες, 
αμοιβαίες ανταλλαγές καλλιτεχνικών σχημάτων κ.λ.π.). 

2. Συνεργασία με άλλους Δήμους εκτός Πιερίας στον 
τομέα των πολιτιστικών δραστηριοτήτων. 

3. Συνεργασία με τους Δήμους της Πιερίας για μια από 
κοινού προβολή του Πιερικού πολισμικού προϊόντος. 

4. Αξιοποίηση πακέτου προγραμμάτων πολιτισμού που 
προσφέρονται από άλλους φορείς (Υπουργείο Πολιτι¬ 
σμού, Κρατικούς Οργανισμούς κ.λ.π.). 

5. Συνεργασία με τουριστικούς φορείς για την αξιοποί¬ 
ηση της Πιερικής πολιτιστικής δημιουργίας προς την κα¬ 
τεύθυνση της αναβάθμισης των τουριστικών υπηρεσιών. 

ε) Τομέας εκδόσεων: 

1. Ανάληψη της χρηματοδότησης, της έκδοσης και της 
διακίνησης βιβλίων, μελετών, Οϋ, αφισών, φυλλαδίων 
κ.λ.π. που αγγίζουν το σύνολο ή μέρος των παραπάνω 
εκτεθέντων στόχων - δραστηριοτήτων του. 

2. Προκήρυξη διαγωνισμών ή θέσπιση βραβείωνγια θέ¬ 
ματα τοπικού ενδιαφέροντος (λογοτεχνία, μελέτες, λαο¬ 
γραφία, φωτογραφία, ζωγραφική, μουσική, θέατρο, 
κ.λ.π.). 

Άρθρο 3ο 

Διοίκηση 

Ο Πολιτιστικός Οργανισμόςτου Δήμου Κατερίνης θα δι- 
οικείται από εννεαμελές Διοικητικό Συμβούλιο που απαρ¬ 
τίζεται: 

1. Από το Δήμαρχο ή Αντιδήμαρχο ή Δημοτικό Σύμβου¬ 
λο που ορίζεται από το Δήμαρχο, ως Πρόεδρος. 

2. Από τέσσερεις Δημοτικούς Συμβούλους που ορίζο¬ 
νται από το Δημοτικό Συμβούλιο με τους αναπληρωτές. 

3. Από τέσσερεις Δημότες με ανάλογη ενασχόληση, 
εμπειρία ή ειδικές γνώσεις σε πολιτιστικά εν γένει θέματα, 
με τους αναπληρωτές τους. 

Το Διοικητικό Συμβούλιο μετά τον ορισμό του από το 
Δημοτικό Συμβούλιο, συγκροτείται σε σώμα με την εκλο¬ 
γή αντιπροέδρου και γραμματέα. Τον Πρόεδρο απάντα ή 
κωλυόμενο αναπληρώνει ο Αντιπρόεδρος. 

Άρθρο 4ο 
Θητεία 

Η θητεία του Διοικητικού Συμβουλίου ακολουθεί τη θη¬ 


τεία της Δημοτικής Αρχής. Αν κατά τη διάρκεια της θητεί¬ 
ας του Διοικητικού Συμβουλίου για οποιοδήποτε λόγο 
μείνει κενή το Δημοτικό Συμβούλιο με απόφασή του ορί¬ 
ζει άλλο μέλος. 

ΛΕΙΤΟΥΡΓΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ - 
ΑΡΜΟΔΙΟΤΗΤΕΣ 

Άρθρο 5ο 
Λειτουργία Δ.Σ. 

Το Διοικητικό Συμβούλιο συνεδριάζει μια φορά το μήνα 
υποχρεωτικά ή περισσότερες όταν οι υποθέσεις του Πο¬ 
λιτιστικού Οργανισμού το απαιτούν. Τα θέματα που αφο¬ 
ρούν την πρόσκληση μελών, την απαιτούμενη για λήψη 
απόφασης πλειοψηφία, τον έλεγχο και την εκτελεστότη- 
τα των αποφάσεών του, την αστική και πειθαρχική ευθύ¬ 
νη, ρυθμίζονται με ανάλογη εφαρμογή των σχετικών δια- 
τάξεωνπου αφορούν το Δημοτικό Συμβούλιο και τα μέλη 
του. 

Άρθρο 6ο 
Αρμοδιότητες 

Το Διοικητικό Συμβούλιο αποφασίζει για κάθε θέμα του 
Πολιτιστικού Οργανισμού. 

1. Για τον προγραμματισμό των εκδηλώσεων. 

2. Για την προμήθεια διαφόρων υλικών και λοιπού εξο¬ 
πλισμού που είναι απαραίτητος για την πραγματοποίηση 
των εκδηλώσεων. 

3. Γ ια την οργάνωση διαφόρων εκδηλώσεων, οργάνω¬ 
ση σεμιναρίων, ομιλιών συζητήσεων, προβολών κινημα¬ 
τογραφικών ταινιών κ.λ.π. και κάθε άλλλη ενέργεια που 
έχει σχέση με τη δημιουργία πολιτιστικής κίνησης στην 
πόλη. 

4. Γ ια τον καταρτισμό των όρων διακήρυξης προμήθει¬ 
ας πραγμάτων, μισθώσεων κ.λ.π. 

5. Γ ια την αποδοχή κληρονομικών, δωρεών, κληροδο¬ 
σιών κ.λ.π. 

6. Γ ια τον ετήσιο προϋπολογισμό και απολογισμό του 
Πολιτιστικού Οργανισμού. 

7. Γ ια την ψήφιση οργανισμού Εσωτερικής υπηρεσίας 
του Πολιτιστικού Οργανισμού. Κατά τη σύνταξη του Ορ¬ 
γανισμού εσωτερικής υπηρεσίας θα προβλεφθούν υπη¬ 
ρεσίες αντίστοιχες με τους τομείς που προβλέπονται από 
τη συστατική πράξη. 

Γ ια τις περιπτώσεις 5, 6 και 7 απαιτείται και γνώμη του 
Δημοτικού Συμβουλίου. 

ΑΡΜΟΔΙΟΤΗΤΕΣ 

ΠΡΟΕΔΡΟΥ - ΑΝΤΙΠΡΟΕΔΡΟΥ - ΓΡΑΜΜΑΤΕΑ 

Άρθρο 7ο 

Ο Πρόεδρος: 

1. Εκπροσωπεί τον Πολιτιστικό Οργανισμό στα δικα¬ 
στήρια και σε κάθε δημόσια αρχή. 

2. Εκτελείτις αποφάσεις του Δ.Σ. 

3. Προΐσταται των υπηρεσιών του Πολιτιστικού Οργανι¬ 
σμού και του προσωπικού που υπηρετεί σε αυτές και τις 
διευθύνει. 

4. Υπογράφει τα χρηματικά εντάλματα πληρωμής στα 
πλαίσια των πιστώσεων του προϋπολογισμού. 

5. Εκδίδει και υπογράφει πιστοποιητικά, βεβαιώσεις 
κ.λ.π. έγγραφα του Πολιτιστικού Οργανισμού. 

6. Παρίσταται στις συνεδριάσεις του Διοικητικού Συμ¬ 
βουλίου στις οποίες προεδρεύει. 

7. Ενεργεί προμήθειες και αναθέσεις έργων ή εργασιών 

κ.λ.π. σύμφωνα με τις διατάξεις που ισχύουν κάθε φορά 
για το Δήμο. 

Γενικά κάθε φορά θα εφαρμόζονται οι διατάξεις του 
Δ.Κ.Κ. 

Άρθρο 8ο 
Αντιπρόεδρος 

Αναπληρώνει τον Πρόεδρο όταν αυτός είναι απών ή κω¬ 
λύεται. 

Άρθρο 9ο 

Γ ραμματέας 

Σε συνεργασία μετους υπεύθυνουςτωντομέωντου άρ¬ 
θρου 2 του παρόντος κανονισμού συντάσσει τα θέματα 
του ΔΣ και φροντίζει για τη διεκπεραίωση της σχετικής 
αλληλογραφίας. 

ΠΟΡΟΙ - ΠΕΡΙΟΥΣΙΑΚΑ ΣΤΟΙΧΕΙΑ 

Άρθρο 10ο 
Πόροι 

1. Η ετήσια επιχορήγηση του Δήμου Κατερίνης που θα 
καθορίζεται με βάση τον προγραμματισμό των δραστη- 
ριοτήτωντου Πολιτιστικού Οργανισμού. 

2. Η επιχορήγηση του Υπουργείου Πολιτισμού ή άλλου 
κρατικού φορέα. 

3. Οι κάθε είδους εισφορές, δωρεές, κληρονομιές, κλη¬ 
ροδοσίες, οι συνδρομές ιδιωτών, οργανισμών, σωματεί¬ 
ων κ.λ.π. 

4. Οι εισπράξεις από το αντίτιμο υπηρεσιών ή θεαμάτων 
που θα παρέχει ο Πολιστικός Οργανισμός. 

5. Οι πρόσοδοι από την ίδια περιουσία του οργανισμού 
ως και κάθε νόμιμη πρόσοδος μη κατανομαζομένη ειδικά 
πιο πάνω. 

Άρθρο 11ο 
Περιουσιακά Στοιχεία 

1. Οι κάθε είδους εγκαταστάσεις που θα περιέλθουν 
στην κυριότητα του Πολιτιστικού Οργανισμού από οποια¬ 
δήποτε αιτία. 

ΠΡΟΫΠΟΛΟΓΙΣΜΟΣ - ΑΠΟΛΟΓΙΣΜΟΣ - ΔΙΑΧΕΙΡΙΣΗ 

Άρθρο 12ο 
Προϋπολογισμός 

Στον προϋπολογισμό αναγράφονται όλα τα έσοδα και 
οιδαπάνεςτου Πολιτιστικού Οργανισμού. Οτύποςαυτού 
είναι όμοιος με του Δήμου. 

Το ΔΣ δύο μήνες πριν τη λήξη του έτους ψηφίζει τον 
προϋπολογισμό και τον στέλνει στο ΔΣ για διατύπωση 
από αυτό της γνώμης του όπως ορίζεται από τον ΔΚΚ. 

Οι διατάξεις που ισχύουν για τους Δήμους και αφορούν 
τονπροϋπολογισμό,τηνταμειακή καιλογιστική υπηρεσία 
εφαρμόζονται και στον Πολιτιστικό Οργανισμό σύμφωνα 
με το ΔΚΚ. 

Άρθρο 13ο 

Διαχείριση 

Για την είσπραξη των εσόδων, την ανάληψη - εκκαθάρι¬ 
ση και εντολή των δαπανών, για τον τρόπο και την διαδι¬ 
κασία που θα εκδίδονται τα χρηματικά εντάλματα, για τα 
λογιστικά βιβλία και τον τρόπο που θα τηρούνται καθώς 
και τα δικαιολογητικά των δαπανών, εφαρμόζονται οι δια¬ 
τάξεις του από 16.5.59 Β.Δ/τος «Περί οικονομικής διοίκη¬ 
σης και λογιστικού των Δήμων και Κοινοτήτων». 


Επίσης για τις προμήθειες πραγμάτων για τον τρόπο 
διενέργειας δημοπρασιών, μισθώσεων, εκποιήσεων, 
εκτέλεσης έργων κ.λ.π. εφαρμόζονται οι σχετικές διατά¬ 
ξεις του ΔΚΚ καθώς και το ΠΔ 28/80 ως και Ενιαίος Κανο¬ 
νισμός προμηθειών ΟΤΑ. 

Η ταμειακή υπηρεσία του Πολιτιστικού Οργανισμού θα 
εκτελείται από τους ελεγκτές ΟΤΑ ή από την ταμειακή 
υπηρεσία του Δήμου όταν αυτή δημιουργηθεί. 

Τελικές Διατάξεις 

1.0 Πρόεδρος και τα μέλη του Διοικητικού Συμβουλίου 
του Πολιτιστικού Οργανισμού μετακινούνται εκτός έδρας 
για εκτέλεση υπηρεσίας του Πολιτιστικού Οργανισμού 
ύστερα από απόφαση του ΔΣ με τα ισχύοντα κάθε φορά 
στους ΟΤΑ (έξοδα μετακίνησης, ημερήσια αποζημίωση 
κ.λ.π.). 

2. Η σφραγίδα του Πολιτιστικού Οργανισμού είναι κυ¬ 
κλική. Στον εξωτερικό κύκλο φέρει τις λέξεις «ΕΛΛΗΝΙΚΗ 
ΔΗΜΟΚΡΑΤΙΑ». Στον εσωτερικό κύκλο οι λέξεις «Πολιτι¬ 
στικός Οργανισμός Δήμου Κατερίνης». 

3. Το Διοικητικό Συμβούλιο θα καταρτίσει τον οργανι¬ 
σμό εσωτερικής υπηρεσίας του Πολιτιστικού Οργανι¬ 
σμού στον οποίο θα απεικονίζεται η συγκρότηση των υπη¬ 
ρεσιών, οι θέσεις, οι ειδικότητες του προσωπικού. 

Οι διατάξεις του Ν. 1188/81 ισχύουν και για το προσω¬ 
πικό του Πολιτιστικού Οργανισμού. 

4. Μέχρις ότου ψηφιστεί και εγκριθεί ο Ο.Ε.Υ. και προ- 
κειμένου ο Πολιτιστικός Οργανισμός να λειτουργήσει, 
μπορεί το Διοικητικό Συμβούλιο με απόφασή του να προ- 
βεί στην πρόληψη του απαραίτητου προσωπικού σύμφω¬ 
να τις διαδικασίες που προβλέπονται από τον Ν. 2190/94. 
Μέχρις ότου γίνουν οι παραπάνω διαδικασίες που απαι¬ 
τούνται για την πρόσληψη προσωπικού δύναται να ανα¬ 
τεθεί η γραμματειακή υποστήριξη του Πολιτιστικού Ορ¬ 
γανισμού του Δήμου Κατερίνης σε υπάλληλο του Δήμου 
Κατερίνης ή άλλον Ν.Π. του Δήμου. 

Ακροτελεύτιο άρθρο 

Για το 1999 δεν προκαλείται καμμία δαπάνη για δε τα 
επόμενα χρόνια η επιχορήγηση η ετήσια θα καθορίζεται 
με βάση τον προγραμματισμό των δραστηριοτήτων του 
Νομικού αυτού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 27 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 

-♦- 

Αριθ. 12568 (6) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Ν. Μουδιανών Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Π.Δ. 410/1995. 

2. Την αριθ. 352/1999 απόφαση του Δημοτικού Συμβου¬ 
λίου Μουδανιών. 

3. Την αριθ. 40/1999 απόφαση του Διοικητικού Συμβου¬ 
λίου Ν. Μουδιανιών ως κάτωθι: 

Άρθρο 1 

Αντικείμενο του Οργανισμού 

Αντικείμενο του Οργανισμού αυτού είναι: 
α) Η εσωτερική διάρθρωση των υπηρεσιών του Παιδι¬ 
κού Σταθμού. 

β) Η αριθμητική και ποιοτική στελέχωσήτου. 
γ) Οι αρμοδιότητες και οι θέσεις του στελεχιακού δυνα¬ 
μικού του κατά κατηγορίες και κλάδους. 

ΚΕΦΑΛΑΙΟ Β 

Διάρθρωση και Αρμοδιότητες Υπηρεσιών και Τομέων 
Άρθρο 2 

Διάρθρωση των Υπηρεσιών του Σταθμού 

Συνιστάται στον Παιδικό Σταθμό του Δήμου Μουδα- 
νιών, ως Νομικό Πρόσωπο του άρθρου 203 του Π.Δ. 
410/95, υπηρεσία σε επίπεδο Τμήματος, αποτελούμενης 
από τα ακόλουθα γραφεία, διαρθρούμενα από διάφο¬ 
ρους τομείς εργασίας, με βάση το αντικείμενο απασχό¬ 
λησής τους. 

1. Γ ραφείο Διοικητικών και Οικονομικών - Διαχειριστι¬ 
κών Υπηρεσιών, με τους ακόλουθους τομείς εργασιών: 

α. Τομέα διοικητικών εργασιών. 

β. Τομέας λογιστικής - ταμειακής παρακολούθησης. 

γ. Τομέας προμηθειών - αποθηκών. 

2. Γραφείο Επιστημονικών και Παιδαγωγικών Υπηρε¬ 
σιών, με τους εξής τομείς εργασιών: 

α. Τομέας Ιατρικών και Ψυχικών Υπηρεσιών, 
β. Τομέας Παιδαγωγικών Υπηρεσιών. 

3. Γ ραφείο Βοηθητικών Υπηρεσιών, με τους εξής τομείς 
εργασιών: 

α. Υπηρεσία Μαγειρείου, 
β. Υπηρεσία Καθαριότητας. 

Άρθρο 3 

Γ ενικές αρμοδιότητες Υπηρεσιών και Τομέων 
Α. Διεύθυνση 

Αποτελεί το ανώτερο διοικητικό όργανο της καθημερι¬ 
νής λειτουργίας του Σταθμού και τον ουσιαστικό συνδετι¬ 
κό κρίκο μεταξύ του Σταθμού ως Ν.Π.Δ.Δ. 

Έχει την εποπτεία και την καθοδήγηση των υπηρεσιών 
του Παιδικού Σταθμού, καθώς και της γενικότερης λει¬ 
τουργίας του. 

Συμμετέχει στις συνεδριάσεις του Διοικητικού Συμβου¬ 
λίου και εισηγείται θέματα, χωρίς όμως δικαίωμα ψήφου, 
στις περιπτώσεις που δεν είναι μέλος του Διοικητικού 
Συμβουλίου. 

Β. Γ ραφείο Διοικητικής και Οικονομικής-Διαχειριστικής 
Υπηρεσίας. 

1. Τομέας Διοικητικών Εργασιών. 

Έχει ως αντικείμενο ευθύνης αποκλειστικής τα σχετικά 
με το προσωπικό θέματα του Σταθμού, ήτοι: άδειες, κλι¬ 
μάκια, χρονοπιδόματα, μισθολόγιο και την γραμματειακή 
στήριξη του Σταθμού. 

2. Τομέας Λογιστικής και Ταμειακής Παρακολούθησης. 
Διεκπεραιώνει τις αναγκαίες εργασίες για την παρακο¬ 
λούθηση των οικονομικών του Σταθμού και συγκεκριμένα 
ασχολείται με τον προϋπολογισμό, απολογισμό, τα 
εντάλματα, την ενημέρωση των διαχειριστικών βιβλίων, 


πληρωμές, οικνομικές συμφωνίες εν γένει. 

3. Τομέας Προμηθειών - Αποθηκών. 

Έχει ως αντικείμενο ευθύνης όλο το πλέγμα των διαδι¬ 
κασιών που χρειάζονται για τον εφοδιασμό του Παιδικού 
Σταθμού με είδη τροφοδοσίας, ειδών καθαριότητας και 
γενικότερα εξοπλισμού, αλλά και τη διενέργεια διαγωνι¬ 
σμών, παραγγελιών και παρακολούθησης της κίνησης 
της αποθήκης. 

Γ. Γραφείο Επιστημονικών και Παιδαγωγικών Υπηρε¬ 
σιών. 

1. Τομέας Ιατρικών και Ψυχικών Υπηρεσιών. 

Έχει την ευθύνη της ιατρικής και ψυχικής παρακολού¬ 
θησης και υγείας των παιδιών και ασκεί τη γενική επίβλε¬ 
ψη για την υγειονομική κατάσταση του Παιδικού Σταθ¬ 
μού. 

2. Τομέας Παιδαγωγικών Υπηρεσιών. 

Αντικείμενο απασχόλησης και ευθύνης του είναι η αγω¬ 
γή, φροντίδα και ψυχαγωγία των προσχολικής ηλικίας 
παιδιών, από 2,5 ετών μέχρι και την εγγραφή τους στο δη¬ 
μοτικό σχολείο (νήπια), με βάση τις εξειδικευμένες επι¬ 
στημονικές και παιδαγωγικές γνώσεις και σύμφωνα μετις 
ρυθμίσεις της κάθε φορά ισύουσας νομοθεσίας. 

Δ. Γραφείο Βοηθητικών Υπηρεσιών. 

1. Υπηρεσία Μαγειρείου. 

Παραλαμβάνει τα είδη διατροφής και φροντίζει για την 
έγκαιρη, καλή και υγιεινή παρασκευή του ροφήματος καιτου 
φαγητού και γενικά για την καλή και καθαρή διατροφή των 
παιδιών και την υποβοήθηση του έργου των παιδαγωγών, 
όταν δεν υπηρετούν βοηθοί βρεφοκόμοι - παιδοκόμοι του 
κλάδου ΔΕΘ ή υπηρετούν αλλά απουσιάζουν ή κωλύονται 

2. Υπηρεσία Καθαριότητας. 

Παραλαμβάνει τα είδη καθαριότητας και φροντίζει για 
την καθαριότητα όλων των χώρων και του ιματισμού του 
Σταθμού και υποβοηθά το έργο των παιδαγωγών, όταν 
δεν υπηρετούν βοηθοί βρεφοκόμοι - παιδοκόμοι του κλά¬ 
δου ΔΕ 8 ή υπηρετούν αλλά απουσιάζουν ή κωλύονται. 

ΚΕΦΑΛΑΙΟ Γ 
ΟΡΓΑΝΙΚΕΣ ΘΕΣΕΙΣ 
ΑΡΘΡΟ 4 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσειςτων κατηγοριών ΠΕ, ΤΕ καιΔΕ κατατάσσονται 
στους βαθμούς Δ (εισαγωγικός) Γ, Β και Α (καταληκτικός) 
Οι θέσεις κατηγορίας ΥΕ κατατάσσονται στους βαθ¬ 
μούς Ε (εισαγωγικός) Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στταΠ.Δ. 37α/1987 και 22/1990. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΤΕ 2 Κοινωνικών Λειτουργών, θέση 1 (μία) 

ΤΕ 9 Βρεφονηπιοκόμων, θέσεις τρεις (τρεις) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑ ΕΚΠΑΙΔΕΥΣΗΣ 
ΔΕ 1 Διοικητικών, θέση 1 (μία) 

ΔΕ 29 Οδηγών αυτοκινήτων, θέση 1 (μία) 

ΔΕ 32 Μαγείρων, θέση (1) μία 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΥΕ 16 Προσωπικού Καθαριότητας, θέσεις (2) δύο 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΡΘΡΟ 5 

ΠΡΟΣΩΡΙΝΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΟΣΙΟΥ ΔΙΚΑΙΟΥ 
ΠΕ Νηπιαγωγών (Προσωρινός), θέση 1 (μία) 

ΤΕ Νηπιαγωγών (Προσωρινός), θέση 1 (μία). 

Οι προηγούμενες θέσεις κενούμενες με οποιονδήποτε 
τρόπο καταργούνται. 

Από την απόφαση αυτή προκαλείται δαπάνη 3.000.000 


δρχ. εις βάρος του προϋπολογισμού του Δήμου Μουδα- 
νιών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 31 Ιανουάριου 2000 

Με εντολή Γενικού Γραμματέα Περιφέρειας 
Δ. ΣΑΡΗΓΙΑΝΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
β-ητιειΜ: ννθβηΐ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφη Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -ΔιοικητήριοΤ.Κ. 411 10 


320 

ΚΕΡΚΥΡΑ -Σαμαρά 13Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































